b'\n_START_ARTICLE_\nJonah Hex (elokuva)\n_START_SECTION_\nJuoni\n_START_PARAGRAPH_\nYhdysvaltain sis\xc3\xa4llissodan aikaan Jonah Hex taisteli etel\xc3\xa4valtion puolella, kunnes h\xc3\xa4n petti komentajaansa Quentin Turnbullia pelastaakseen sairaalan ja tappoi samalla Turnbullin pojan. Kostoksi Turnbull ja h\xc3\xa4nen oikeank\xc3\xa4den miehens\xc3\xa4 Burke polttivat Hexin talon, jonka seurauksena kuolivat h\xc3\xa4nen vaimo ja poika. Samalla Turnbull polttomerkkasi Hexin oikean puoleiseen kasvoon QT merkinn\xc3\xa4n. My\xc3\xb6hemmin Hex pyyhki pois merkinn\xc3\xa4n tulikuumalla kirveell\xc3\xa4, jonka seurauksena h\xc3\xa4nen kasvoonsa j\xc3\xa4i ep\xc3\xa4muodostuma. P\xc3\xa4ivi\xc3\xa4 my\xc3\xb6hemmin intiaanit l\xc3\xb6yt\xc3\xa4v\xc3\xa4t Hexin ja elvytt\xc3\xa4v\xc3\xa4t h\xc3\xa4net mystisill\xc3\xa4 voimilla. T\xc3\xa4m\xc3\xa4n seurauksena Hexill\xc3\xa4 on kyky ajoittain kommunikoida kuolleiden kanssa, sill\xc3\xa4 h\xc3\xa4nen maallisen l\xc3\xa4sn\xc3\xa4olonsa lis\xc3\xa4ksi huomataan tuonelassa. Kuultuaan Turnbullin kuolleen hotellipalossa h\xc3\xa4n ryhtyy palkkionmets\xc3\xa4st\xc3\xa4j\xc3\xa4ksi._NEWLINE_My\xc3\xb6hemmin Hexin myyttiset ja legendaariset tarinat levi\xc3\xa4v\xc3\xa4t pitkin maailmaa ja samalla h\xc3\xa4nen menneisyys alkaa uudestaan kummittelemaan, kun Yhdysvaltain armeija tekee tarjouksen, josta h\xc3\xa4n ei voisi kielt\xc3\xa4yty\xc3\xa4. Mik\xc3\xa4li Hex etsisi k\xc3\xa4siins\xc3\xa4 ja nappaisi vaarallisen armeijaansa kasaavan terroristin Quentin Turnbullin, Hex saisi vapautuksen etsint\xc3\xa4kuulutuksestaan.'